Joaquín Sabina zo mab da Adela Sabina del Campo ha Jerónimo Martínez Gallego, ur poliser. Er skol eo bet gant al leanezed, ha kregiñ a reas da skrivañ e varzhonegoù kentañ ha da sevel tonioù da 14 vloaz. Perzh a gemeras en ul laz anvet Merry Youngs a dreveze kanerien stadunanat evel Elvis Presley, Chuck Berry ha Little Richard, ha re all choazh. Bet eo en ul lise dalchet gant Urzh Salezianed Don Bosco, ha stagañ a reas da lenn oberennoù Fray Luis de León, Jorge Manrique, José Hierro, Marcel Proust, James Joyce ha Herbert Marcuse.